google/wiki40b huggingface dataset:
Οξείδιο

Οξείδια ονομάζονται οι ενώσεις των χημικών στοιχείων με το οξυγόνο.
Μεγάλο μέρος του στερεού φλοιού της γης αποτελείται από οξείδια. Οξείδια σχηματίζονται όταν τα διάφορα χημικά στοιχεία οξειδώνονται από το οξυγόνο της ατμόσφαιρας. Ακόμα και υλικά, όπως το αλουμινόχαρτο, που φαίνονται ότι αποτελούνται από καθαρά χημικά στοιχεία, πολλές φορές επικαλύπτονται από λεπτό στρώμα οξειδίων που τα προστατεύουν από τη διάβρωση. 
Τα οξείδια είναι είτε μοριακές ενώσεις (όταν το στοιχείο είναι αμέταλλο) είτε ιοντικές ενώσεις (όταν το στοιχείο είναι δραστικό μέταλλο, είτε μακρομοριακές ενώσεις (βρίσκονται δηλ. με μορφή "γιγάντιου" μορίου) όπως π.χ. το οξείδιο με χημικό τύπο [K₂O]ₙ. 
Εκτός από τo διφθοριούχο οξυγόνο με χημικό τύπο OF₂, τα οξείδια έχουν ως ηλεκτραρνητικό τμήμα το Ο⁻² και μπορούν να παρασταθούν μ' ένα γενικό τρόπο ως εξής :
 
όπου Σ = χημικό στοιχείο, x = ένας από τους θετικούς αριθμούς οξείδωσης του Σ και y = αριθμός οξείδωσης του οξυγόνου που μπορεί να είναι -2, -1, -1/2. Παραδείγματα χημικών τύπων οξειδίων : Na₂O, CaO, CO₂, SO₃, N₂O₅, N₂O₃, KO₂, Na₂O₂ κ.ά.

Ταξινόμηση οξειδίων

Τα οξείδια ταξινομούνται με διάφορα κριτήρια :

Ονοματολογία οξειδίων

Κατά το 18° αιώνα, τα οξείδια ονομάζονταν πυρίτια επειδή παράγονταν κατά τη διαδικασία της πύρωσης. Αργότερα ονομάστηκαν οξείδια.

Υποξείδια

Μόνο το Ν₂Ο ονομάζεται σήμερα υποξείδιο ή πρωτοξείδιο του αζώτου ή και ιλαρυντικό αέριο.

Υπεροξείδια

Όνομα : "Υπεροξείδιο του στοιχείου". Π.χ. Η₂Ο₂ = υπεροξείδιο υδρογόνου, Na₂O₂ = υπεροξείδιο του νατρίου, BaO₂ = υπεροξείδιο του βαρίου, O₂F₂ = υπεροξείδιο του φθορίου.

Μικτά ή σύνθετα οξείδια

Όνομα : "Επιτεταρτοξείδιο του στοιχείου". Π.χ. Fe₃O₄ = επιτεταρτοξείδιο του σιδήρου κ.ά.

Χημική συμπεριφορά - Αντιδράσεις οξειδίων

Στις αντιδράσεις που ακολουθούν και αναφέρονται άλατα, θεωρούμε ότι αυτά είναι ουδέτερα και όχι όξινα.

Ηλεκτρόλυση τήγματος μεταλλικού οξειδίου

Η ηλεκτρόλυση τήγματος μεταλλικού οξειδίου αποτελεί μέθοδο παραγωγής μετάλλων τα οποία ελευθερώνονται στην κάθοδο, ενώ στην άνοδο ελευθερώνεται το Ο₂. Χαρακτηριστικό παράδειγμα αποτελεί η παραγωγή Al από ηλεκτρόλυση τήγματος Al₂O₃ (σε μείγμα με κρυόλιθο) μέσα σε σιδερένια δοχεία με εσωτερική επένδυση γραφίτη που αποτελεί την κάθοδο. Η άνοδος είναι σύστημα ράβδων άνθρακα.
BBC Βόρεια Ιρλανδία

Διαδίκτυο

Η ιστοσελίδα του οργανισμού περιλαμβάνει ενημέρωση και το πρόγραμμα των τηλεοπτικών και των ραδιοφωνικών σταθμών. Επιπλέον παρέχει διαδικτυακή μετάδοση των ραδιοφωνικών σταθμών BBC Radio Ulster και BBC Radio Foyle, όπως και σε on demand κάθε εκπομπή για μια εβδομάδα μετά την ημέρα μετάδοσής της. Η ιστοσελίδα είναι μέρος της υπηρεσίας του BBC, BBC Online και διαχειρίζεται από το Μπέλφαστ.
Μάνθος Οικονόμου

Βιογραφία

Γεννήθηκε το 1754 στο Κουκούλι Ζαγορίου και αργότερα μετέβη στα Ιωάννινα όπου σπούδασε. Όντας μορφωμένο, νουνεχές και ικανό άτομο προσλήφθηκε ως γραμματικός στην υπηρεσία του Αλή Πασά όταν εκείνος ανέλαβε διοικητής των Ιωαννίνων και κατάφερε να αναδειχθεί σε έναν από τους διαπρεπέστερους συμβούλους του. 
Σύμφωνα με μια εκδοχή, το 1807 έσωσε από βέβαιο θάνατο τον Οικονόμο εξ Οικονόμων όταν εκείνος βρισκόταν αιχμάλωτος στα Ιωάννινα. Την περίοδο 1817 - 1819, ο Οικονόμου συμμετείχε στις διαπραγματεύσεις με τους Άγγλους την αγορά της Πάργας για λογαριασμό του Αλή. Παράλληλα, προσπάθησε να μεταπείσει τους κατοίκους της Πάργας, που φοβούμενοι τον Αλή πασά, αποφάσισαν να εγκαταλείψουν τις εστίες τους και να καταφύγουν στα Επτάνησα, ή τουλάχιστον να πετύχει την μείωση του αριθμού των προσφύγων ώστε να μειωθεί και το ποσό της αποζημίωσης που υποχρεούτο να καταβάλει ο πασάς. Μάλιστα, για να το πετύχει, φέρεται να επιχείρησε να δωροδοκήσει, χωρίς επιτυχία, τις αστυνομικές αρχές της Πάργας. Το ίδιο έτος μυήθηκε στη Φιλική Εταιρεία από τον αδελφό του Χριστόδουλο και αργότερα προέβη με τη σειρά του στη μύηση του διερμηνέα και συμβούλου του Αλή πασά, Σπύρου Κολοβού. Κατά τον πόλεμο του Αλή Πασά με την Πύλη, ο Οικονόμου έπαιξε καθοριστικό ρόλο στην αυτομόληση σημαντικών οπλαρχηγών του Αλή, όπως ο Ομέρ Βρυώνης, ο Ταχήρ Αμπάζης, ο Άγος Βασιάρης κ.ά., προς τα σουλτανικά στρατεύματα. Μάλιστα, σύμφωνα με τον Κουτσονίκα, υπήρξε συνεννόηση με τους Ισμαήλ Πασόμπεη και Δράμαλη που κινούνταν κατά των Ιωαννίνων.
Φοβισμένος πως ενδεχόμενη αποκάλυψη των ενεργειών του θα οδηγούσε σε σίγουρο θάνατό του, αυτομόλησε και ο ίδιος καταφεύγοντας στο Μέτσοβο όπου σκόπευε να συναντηθεί με τον παλιό γνωστό του Ισμαήλ Πασόμπεη με σκοπό να προσφέρει σε αυτόν τις υπηρεσίες του. Εκεί όμως, πιάστηκε αιχμάλωτος από την εμπροσθοφυλακή του Δράμαλη και έπειτα από ανάκριση εκτελέστηκε τον Αύγουστο του 1820, όντας πιθανότατα θύμα της προσωπικής αντιπαλότητας μεταξύ Πασόμπεη και Δράμαλη.

Υστεροφημία

Ο Μάνθος Οικονόμου παρουσιάζεται θετικά από μια μερίδα Ηπειρωτών, κυρίως, ιστορικών και συγγραφέων: συγκεκριμένα, ο Ιωάννης Λαμπρίδης τον χαρακτηρίζει ως ευεργέτη του Ζαγορίου καθώς μερίμνησε από τη θέση του στη διαφύλαξη των προνομίων που απολάμβανε η περιοχή ενώ ο Σπυρίδων Αραβαντινός υποστηρίζει μεταξύ άλλων πως η δράση του Οικονόμου ωφέλησε τους συμπολίτες του και βοήθησε το έργο της Φιλικής Εταιρείας. Θετική είναι και η άποψη του Δημητρίου Καμπούρογλου, όπως αυτή είναι διατυπωμένη στο λήμμα που επιμελήθηκε ο ίδιος στη Σύγχρονο Εγκυκλοπαίδεια Ελευθερουδάκη για τον Οικονόμου.
Αντίθετα, ο Τρύφων Ευαγγελίδης, τον αναφέρει ως ραδιούργο καθώς και ένα από τα «βδελυρά όργανα» του Αλή ενώ ανάλογη αρνητική θέση εκφράζει και η αναφορά των Ντουβάλ και Μουστοξύδη.
Θανάσης Ευθυμιάδης

Βιογραφία

Είναι απόφοιτος της Δραματικής Σχολής Βεάκη. Έχει συμμετάσχει σε πολλές θεατρικές και τηλεοπτικές παραγωγές. Είναι παντρεμένος με την Ελληνίδα ηθοποιό σερβικής καταγωγής Άννα Δημητρίεβιτς και έχουν δύο κόρες, τη Ζωή που γεννήθηκε το 2007 και τη Σόφη, που γεννήθηκε το 2009.
Αλσατία

Γεωγραφία

Η Αλσατία καλύπτει περιοχή με συνολική έκταση 8.280 τ.χμ και είναι ταυτόχρονα η πιο μικρή διοικητική περιοχή της Γαλλίας. Εκτείνεται κατά μήκος του Ρήνου και στη δυτική του όχθη. Συνορεύει με την Ελβετία, την Λωρραίνη, τη Γερμανία και την Φρανς Κοντέ (Ελεύθερη Κομητεία, Franche Compté).
Η περιοχή της Αλσατίας είναι κατά βάση πεδινή. Στο δυτικό τμήμα της αρχίζει η οροσειρά των Βοσγίων (Vosges) με την υψηλότερη κορυφή εντός της Αλσατίας να έχει ύψος 1.424 μ.
Στα γήινα στρώματα της Αλσατίας εμπεριέχονται, σίδηρος, άργυρος, χαλκός, μόλυβδος, ψευδάργυρος, κοβάλτιο, μάρμαρο, γύψος, σχιστόλιθοι, κάλιο καθώς και πετρέλαιο. Τα καλιούχα της, γήινα στρώματα δίνουν στην Γαλλία την τρίτη θέση παραγωγής καλίου στον κόσμο.
Στην Αλσατία καλλιεργούνται κυρίως δημητριακά, ορισμένα είδη λαχανικών με κυριότερο το είδος λάχανου από το οποίο παρασκευάζεται η τοπική σπεσιαλιτέ choucroutte, αλλά η κυριότερη καλλιέργεια είναι αυτή της αμπέλου. Η Αλσατία είναι γνωστή για τα λευκά κρασιά της (κυρίως τους τύπους Riesling και Pinot).

Ιστορία

Κατά την αρχαιότητα η Αλσατία ανήκε στους Κέλτες. Αργότερα υπήρξε μέρος της Γερμανίας (όπως επίσης και της Γαλλίας). Η περιοχή «άλλαξε χέρια» αρκετές φορές, ώσπου με το πέρας του Β΄ Παγκόσμιου εντάχθηκε μόνιμα στο κράτος της Γαλλίας. Το όνομά της οφείλεται στον ποταμό Ιλλ.

Σημείωση

Πολλά τοπωνύμια στην Αλσατία έχουν γερμανική προέλευση, προφέρονται όμως με τρόπο που ελαφρώς ξενίζει, ειδικά τους γερμανομαθείς. Χαρακτηριστικό παράδειγμα είναι η πόλη του Αγκνώ (Hagenau), η οποία γερμανικά θα προφερόταν "Χάγκεναου", ενώ στην αλσατική διάλεκτο προφέρεται "Αγκενώ".
2124 Νίσεν

Φυσικά χαρακτηριστικά

Τα φυσικά χαρακτηριστικά του Νίσεν είναι άγνωστα.
Γερουσία της Οθωμανικής Αυτοκρατορίας

Η Γερουσία της Οθωμανικής Αυτοκρατορίας (οθωμανικά τουρκικά: Heyet-i Âyân ή Meclis-i Âyân, τουρκικά: Ayan Meclisi, κατά λέξη "Συνέλευση των Προυχόντων") ήταν η Άνω Βουλή του Κοινοβουλίου της Οθωμανικής Αυτοκρατορίας, της Γενικής Συνελεύσεως. Τα μέλη της ήσαν ορισθέντες προύχοντες εντός της Οθωμανικής Κυβερνήσεως οι οποίοι, μαζί με την εκλεχθείσα Κάτω Βουλή της Βουλής των Αντιπροσώπων (τουρκικά: Meclis-i Mebusan), αποτελούσαν την Γενική Συνέλευση. Ιδρύθηκε υπό την πρώτη της μορφή σύμφωνα με το Οθωμανικό Σύνταγμα του 1876, στόχος του οποίου ήταν η μεταρρύθμιση της της Οθωμανικής Αυτοκρατορίας σε συνταγματική μοναρχία.
Τα μέλη της Γερουσίας επιλέγονταν από τον Σουλτάνο, ενώ ο αριθμός αυτών περιοριζόταν στο ένα τρίτο (1/3) του αριθμού των μελών της αντιπροσωπευτικής Βουλής των Αντιπροσώπων. Τα μέλη και ο πρόεδρος της Γερουσίας ορίζονταν προκειμένου να είναι αξιόπιστοι και ικανοί διοικούντες του κράτους, ενώ υπήρχε η απαίτηση να είναι τουλάχιστον 40 ετών. Επίσης, σύμφωνα με τον 62ο όρο του Συντάγματος του 1876, κυβερνητικοί υπουργοί, επαρχιακοί κυβερνήτες, στρατιωτικοί διοικητές, καζασκέρηδες, πρεσβευτές, Ανατολικοί Ορθόδοξοι Πατριάρχες, ραβίνοι, καθώς και φερίκ του στρατού και του ναυτικού, εφόσον πληρούσαν ορισμένους όρους, μπορούσαν, επίσης, να καταστούν μέλη της Γερουσίας μέσω των αξιωμάτων τους.
Μέλη και των δύο Βουλών, μαζί με τους κυβερνητικούς υπουργούς υπό την ηγεσία του Μέγα Βεζίρη (του de facto Πρωθυπουργού της Οθωμανικής Αυτοκρατορίας), συναντιόνταν μια φορά τον χρόνο προκειμένου να συζητήσουν και να συντάξουν μια σειρά αιτημάτων προς τον Σουλτάνο, προκειμένου αυτός να τα εξετάσει και να τα ικανοποιήσει στην διάρκεια του αμέσως επόμενου έτους, καθώς και να εξετάσουν τις ενέργειες στις οποίες ο τελευταίος προέβη στην διάρκεια του αμέσως προηγούμενου έτους. Στην διάρκεια της ίδιας ημέρας, οι Γερουσιαστές προέβαιναν σε όρκο πίστης προς το Σύνταγμα, τον Σουλτάνο, το Έθνος, καθώς και τα καθήκοντά τους.
Οι λογαριασμοί και προϋπολογισμοί που εγκρίνονταν από την Βουλή των Αντιπροσώπων αποστέλλονταν στην Γερουσία, όπου και ελέγχονταν από θρησκευτικής, ηθικής, οικονομικής, κοινωνικής και στρατιωτικής άποψης, καθώς και τροποποιούνται ή αποστέλλονται εκ νέου προς την Βουλή. Η Γερουσία, επίσης, είχε την εξουσία της θέσπισης αρχικών νομικών διατάξεων.
Ινστιτούτο Θερβάντες

Τοποθεσίες

Το Ινστιτούτο Θερβάντες έχει Centros Cervantes (πλήρη μορφωτικά κέντρα) και Aulas Cervantes (μικρότερα κέντρα - αίθουσες ομιλιών) καθώς και ένα δίκτυο συνεργαζόμενων οργανισμών σε πάνω από τριάντα χώρες του κόσμου.

Το όνομα του Ινστιτούτου

Το Ινστιτούτο Θερβάντες ονομάστηκε έτσι προς τιμήν του Μιγκέλ ντε Θερβάντες, (Miguel de Cervantes) (1547–1616), του συγγραφέα του Δον Κιχώτη (Don Quijote), πιθανότατα της πιο σημαντικής μορφής της Ιστορίας της Ισπανικής λογοτεχνίας.
Εμίνα Γιάχοβιτς Σαντάλ

Βιογραφία

Eίναι σερβοκροατικής καταγωγής και πασίγνωστη ποπ τραγουδίστρια στη Σερβία. Το ψευδώνυμό της είναι η Πενέλοπε Κρουζ της Σερβίας. Γεννήθηκε στις 15 Ιανουαρίου 1982. Είναι παντρεμένη με τον διάσημο τραγουδιστή Μουσταφά Σαντάλ από την Τουρκία, όπου είναι γνωστή και ως Emina Sandal, και έχουν δύο γιους. Ο αδερφός της είναι μπασκετμπολίστας στην Τουρκία. Η ίδια έχει ύψος 1.78 και έχει κάνει πολλά εξώφυλλα σε περιοδικά στη Σερβία και την Τουρκία. Έχει σπουδάσει διοίκηση στο Πανεπιστήμιο Braća Karić στο Βελιγράδι.
Όταν ήταν στο Λύκειο συμμετείχε σε πολλές θεατρικές παραστάσεις. Καθώς μερικοί από αυτούς τους ρόλους συμπεριλάμβαναν και τραγούδι, συνειδητοποίησε ότι το τραγούδι ήταν το πραγματικό της πάθος. Το 2000 κέρδισε τον νεανικό μουσικό διαγωνισμό Zlatna staza (Χρυσό Μονοπάτι). Το 2002 συμμετείχε στα προκριματικά της Βοσνίας για την επιλογή τραγουδιού για τη Eurovision με το τραγούδι "U, la-la". Το 2003 συμμετείχε στο φεστιβάλ τραγουδιού Sunčane Skale στο Μαυροβούνιο όπου κατέλαβε την τρίτη θέση και έγινε ιδιαίτερα γνωστή. Την επόμενη χρονιά έλαβε ξανά μέρος στο φεστιβάλ. Το 2005 συμμετείχε στο φεστιβάλ τραγουδιού Budvanski όπου και κέρδισε το βραβείο του καλύτερου τραγουδοποιού. Το 2010 συμμετείχε στα προκριματικά της Σερβίας για την επιλογή τραγουδιού για τη Eurovision.

Λάλε, Έρωτας στην Κωνσταντινούπολη

Στην Ελλάδα η Εμίνα Γιάχοβιτς Σαντάλ είναι περισσότερο γνωστή για τη σημαντικότερη συμμετοχή της στις τηλεοπτικές σειρές Λάλε, Έρωτας στην Κωνσταντινούπολη (2010-2012) στο ρόλο της Λάλε Τασκιράν Ιλγκάζ. Η σειρά προβάλλεται από το ΣΚΑΪ και το Alpha TV.

Λάλε Τασκιράν Ιλγκάζ

Η μεγάλη κόρη της άλλοτε πανίσχυρής οικογένειας Τασκιράν. Αν και διαθέτει εντυπωσιακή ομορφιά, ο ήπιος και ευγενικός χαρακτήρας της είναι αυτά που κερδίζουν όποιον τη γνωρίζει. Ευαίσθητη και πιστή στην οικογενειακή παράδοση, θα έχει την ατυχία να δει τον πατέρα της να δίνει τέλος στη ζωή του την ημέρα των γενεθλίων της. Αντίθετα από τη ραδιούργα και κοσμική μητέρα της, Ζουμρούτ, και την αδελφή της, Γεσίμ, προτιμά τη θαλπωρή μιας αγκαλιάς ή της οικογένειας από τα φώτα και τα στρας της κοσμικής ζωής. Αντιμετωπίζει με γενναιοψυχία τις καταιγίδες της μοίρας, και προσπαθεί να στέκεται περήφανα απέναντι σε όσους την υπονομεύουν.

Τηλεοπτικές Σειρές

Το 2010, η Εμίνα πρωταγωνίστησε στη σειρά Τουρκικής παραγωγής Λάλε, Έρωτας στην Κωνσταντινούπολη χωρίς ιδιαίτερη επιτυχία.
Γαλαξαύρη

Στην ελληνική μυθολογία με το όνομα Γαλαξαύρη αναφέρεται μία από τις κόρες του Ωκεανού και της Τηθύος, δηλαδή μία από τις Ωκεανίδες. Η Γαλαξαύρη, που αναφέρεται και ως μία από τις Νύμφες, έγινε οπαδός της θεάς Δήμητρας και ακόλουθος της Περσεφόνης. Για τον λόγο αυτό, η Γαλαξαύρη αναφέρεται στον ομηρικό «`Υμνο στη Δήμητρα» (στίχος 423).
Αργύρης Καμπούρης

Καριέρα

Ο Αργύρης Καμπούρης γεννήθηκε στην Αστυπάλαια, ωστόσο μεγάλωσε στον Πειραιά. Τα πρώτα του βήματα ως καλαθοσφαιριστής τα έκανε στα τμήματα υποδομής του Ολυμπιακού.
Για ένα χρόνο εστάλη δανεικός στην ομάδα του Α.Ν.Ο. Γλυφάδας στα πλαίσια της μετεγγραφής του Γιάννη Παραγιού. Την επόμενη περίοδο επέστρεψε στο λιμάνι όπου είχε μακρά καριέρα μέχρι το 1995. Από τη θέση του αρχηγού κατέκτησε τρία Πρωταθλήματα Ελλάδας (1993, 1994, 1995) κι ένα Κύπελλο Ελλάδας (1994). Επιπλέον συμμετείχε σε δύο τελικούς Ευρωλίγκας, στο Τελ Αβίβ το 1994 και στη Σαραγόσα το 1995. Την καριέρα του έκλεισε στο Γ.Σ. Περιστερίου, όπου και αγωνίστηκε την περίοδο 1995–96.
Στα δέκα χρόνια που αγωνίστηκε στην Εθνική ομάδα, συμμετείχε σε τρία Ευρωπαϊκά Πρωταθλήματα (1987, 1989, 1991) και σε δυο Παγκόσμια Πρωταθλήματα (1986, 1990), αγωνιζόμενος 131 αγώνες και σκοράροντας συνολικά 529 πόντους. Στο Ευρωμπάσκετ του 1987 στην Αθήνα εκτέλεσε τις δύο τελευταίες καθοριστικές βολές στα τελευταία δευτερόλεπτα του αγώνα δίνοντας την νίκη στην εθνική με 103-101 εναντίον της Σοβιετικής Ένωσης και το χρυσό μετάλλιο. Στο Ευρωμπάσκετ του 1989 κέρδισε το ασημένιο μετάλλιο.
Την προπονητική του καριέρα την ξεκίνησε με την ομάδα του Γ.Σ. Αγίων Αναργύρων, την οποία οδήγησε από τη Β' Ε.Σ.Κ.Α. στη Γ' Εθνική Κατηγορία, ενώ έχει δουλέψει ακόμα στο Αιγάλεω Α.Ο., την Ελευσίνα και τον Α.Σ. Νίκη Αμαρουσίου. Τα τελευταία χρόνια εργάζεται στα τμήματα υποδομής του Ολυμπιακού ως τεχνικός σύμβουλος.
Κύριοι Παλαιάς και Νέας Φώκαιας

Το φέουδο της Παλαιάς και Νέας Φώκαιας ήταν ένα από τα φέουδα της οικογένειας Ζαχαρία - Ζάκκαρι ηγεμόνων της Χίου υποτελές όμως στον Βυζαντινό αυτοκράτορα αν και στην πορεία φαίνεται ότι λειτουργούσε ανεξάρτητα αφού πολιορκήθηκε από τους Βυζαντινούς. Η οικογένεια εκμεταλλευόμενη την εύνοια του αυτοκράτορα έκανε πολλά πλούτη και κυβέρνησε για πολλά χρόνια στην περιοχή.
Το 1275 ο Εμμανουήλ Ζαχαρίας πήγε στην Κωνσταντινούπολη όπου κατάφερε και κέρδισε την εμπιστοσύνη του αυτοκράτορα Μιχαήλ Παλαιολόγου. Ο Παλαιολόγος του παραχώρησε την πόλη της Φώκαιας και τα γύρω όρη με τα πλούσια ορυχεία στυπτηρίας. Σταδιακά κοντά στα ορυχεία δημιουργήθηκε αρχικά για την στέγαση των εργατών ένας οικισμός που εξελίχθηκε σε οχυρωμένη και σημαντική πόλη που ονομάστηκε "Νέα Φώκαια" σε αντιδιαστολή με την Φώκαια που απείχε 2 ώρες. Το φέουδο αποδυναμώθηκε πολύ κατά την εμφύλια σύγκρουση της οικογένειας για την εξουσία κυρίως ανάμεσα στους διοικητές Τεδίτσιο και Καττάνεο όπου καταστράφηκε και η Φώκαια.
Το 1329 κατέλαβε την παλαιά Φώκαια ο Ανδρόνικος Παλαιολόγος και το φέουδο της οικογένειας περιορίσθηκε στην Νέα Φώκαια. Αργότερα ο Παλαιολόγος κινήθηκε κατά και της Νέας Φώκαιας αλλά την πόλη του την παρέδωσε ο διοικητής του κύριου της Φώκαιας Αρρίγος Τάρταρος. Μετά από τρεις ημέρες ο Καττάνεος δήλωσε υποταγή στον Ανδρόνικο ο οποίος του επέστρεψε το φέουδο. Το 1336 ο Ανδρόνικος επιτέθηκε πάλι κατά του φέουδου , κύριος του ήταν ο Δομίνικος Καττάνεος ο οποίος είχε επιτεθεί σε κάποια νησιά του Αιγαίου προσπαθώντας να τα περάσει υπό την ηγεμονία του. Ο Ανδρόνικος κατέλαβε το φέουδο και το παραχώρησε πάλι στην οικογένεια έως το 1341 που μετά από λαϊκή επανάσταση εκδιώχθηκαν οι Γενουάτες από την Φώκαια.
Δίεδρο

Ως πολύεδρο

Το δίεδρο μπορεί να θεωρηθεί ως εκφυλισμένο πρίσμα που αποτελείται από δύο (επίπεδα) n-πλευρών πολύγωνα συνδεδεμένα "πλάτη με πλάτη», έτσι ώστε το αντικείμενο που προκύπτει να μην έχει βάθος.

Δίτοπα

Το κανονικό δίτοπο είναι ένα n-διάστατο ανάλογο ενός διέδρου, με συμβολισμό Schläfli {p, ... q,r,2}. Έχει δύο όψεις, {p, ... q,r}, οι οποίες μοιράζονται όλες τις κορυφογραμμές, {p, ... q} από κοινού.
Ο Λαμπρούκος μπαλαντέρ

Πλοκή

Ένας αδιόρθωτος γλεντζές, ο Λάμπρος Κομνηνός, γνωρίζει μια χήρα, τη Ρένα, ιδιοκτήτρια ενός νυχτερινού κέντρου το οποίο στα ενδότερά του διαθέτει κρυφή χαρτοπαικτική λέσχη. Αρχίζει να συχνάζει στη λέσχη, να παίζει χαρτιά και στην αρχή, με κάποια βοήθεια από τη μεριά της Ρένας, να κερδίζει. Όταν όμως η τύχη δεν είναι με το μέρος του κι εκείνος αρχίζει να χάνει μεγάλα ποσά, καταλαβαίνει ότι έχει πέσει θύμα χαρτοκλεφτών. Η αντίδρασή του είναι άμεση, παίρνει μαθήματα από επαγγελματίες χαρτοκλέφτες, και εκδικείται τους αντιπάλους του. Στο τέλος κερδίζει και την όμορφη χήρα.
Μανουήλ της Βαυαρίας

Βιογραφία

Ο Μανουήλ-Μαρία-Αλέξανδρος-Λεοπόλδος-Γεώργιος γεννήθηκε στο Στάρνμπερκ της Βαυαρίας και είναι ο πρωτότοκος γιος του Λεοπόλδου πρίγκιπα της Βαυαρίας και της Ούρσουλας Μέλενκαμπ. 
Γεννήθηκε πέντε έτη πριν τον γάμο των γονιών του. Ο γάμος ήταν μοργανατικός και έτσι πάλι ο Μανουήλ και τα αδέλφια του εξαιρούντο της διαδοχής στο Βαυαρικό θρόνο. Το 1999 ο Φραγκίσκος αρχηγός του Οίκου των Βίττελσμπαχ αναγνώρισε τον γάμο ως δυναστικό, σύμφωνα με τους νόμους του Οίκου και ο Μανουήλ απέκτησε σειρά διαδοχής.

Τιμητικές διακρίσεις

Έλαβε το μετάλλιο του Καρόλου ΙΣΤ΄ Γουσταύου της Σουηδίας.
Κλειστό σύστημα

Ένα κλειστό σύστημα είναι ένα φυσικό σύστημα (physical system) που δεν επιτρέπει συγκεκριμένους τύπους μεταφοράς (όπως μεταφορά μάζας) μέσα ή έξω από το σύστημα. Η προδιαγραφή του, ποιοι τύποι μεταφοράς αποκλείονται, ποικίλει στα κλειστά συστήματα της φυσικής, της χημείας ή της μηχανικής.

Στην κλασσική μηχανική

Στη μη σχετιστική (nonrelativistic) κλασική μηχανική, ένα κλειστό σύστημα είναι ένα φυσικό σύστημα που δεν ανταλλάσσει οποιαδήποτε ύλη με το περιβάλλον του και δεν υπόκειται σε καμιά δύναμη της οποίας η προέλευση είναι εξωτερική ως προς το σύστημα. Ένα κλειστό σύστημα στην κλασική μηχανική μπορεί να θεωρηθεί ένα απομονωμένο σύστημα (isolated system) στη θερμοδυναμική.

Στη θερμοδυναμική

Στη θερμοδυναμική, ένα κλειστό σύστημα μπορεί να ανταλλάξει ενέργεια (ως θερμότητα ή έργο (φυσική)), αλλά όχι ως ύλη, με το περιβάλλον του. Ένα απομονωμένο σύστημα δεν μπορεί να ανταλλάξει οποιαδήποτε θερμότητα, έργο, ή ύλη με το περιβάλλον, ενώ ένα ανοικτό σύστημα μπορεί να ανταλλάξει ενέργεια και ύλη.  (Αυτό το σχήμα ορισμού των όρων δεν χρησιμοποιείται ομοιόμορφα, αν και είναι βολικό για κάποιους σκοπούς. Ειδικά, κάποιοι συγγραφείς χρησιμοποιούν τον όρο 'κλειστό σύστημα' αντί του εδώ χρησιμοποιούμενου όρου 'απομονωμένο σύστημα'.) Για ένα απλό σύστημα, με έναν μόνο τύπο σωματιδίων (άτομα ή μόρια), ένα κλειστό σύστημα ισοδυναμεί με έναν σταθερό αριθμό σωματιδίων. Όμως, για συστήματα που βρίσκονται σε χημική αντίδραση, μπορούν να δημιουργούνται και να καταστρέφονται όλα τα είδη από τη διεργασία της αντίδρασης. Σε αυτήν την περίπτωση, το γεγονός ότι το σύστημα είναι κλειστό, εκφράζεται δηλώνοντας ότι ο συνολικός αριθμός κάθε στοιχειακού ατόμου διατηρείται, ανεξάρτητα από το είδος του μορίου στο οποίο μπορεί να ανήκει. Μαθηματικά:
όπου  είναι ο αριθμός των μορίων τύπου j,  είναι ο αριθμός των ατόμων του στοιχείου i στο μόριο j και bᵢ είναι ο συνολικός αριθμός των ατόμων του στοιχείου i στο σύστημα, που παραμένει σταθερό, επειδή το σύστημα είναι κλειστό. Θα υπάρχει μια τέτοια εξίσωση για κάθε διαφορετικό στοιχείο στο σύστημα.

Στη χημεία

Στη χημεία, ένα κλειστό σύστημα είναι ένα σύστημα όπου κανένα αντιδρόν ή προϊόν δεν μπορεί να διαφύγει.

Στη μηχανική

Σε ένα περιεχόμενο επιστημών μηχανικών (engineering), ένα κλειστό σύστημα είναι ένα δεσμευμένο σύστημα, δηλαδή καθορισμένο, στο οποίο κάθε εισαγωγή είναι γνωστή και κάθε συνισταμένη είναι γνωστή (ή μπορεί να είναι γνωστή) μέσα σε έναν συγκεκριμένο χρόνο.
Αλέξανδρος Σταματιάδης

Βίος

Ο Αλέξανδρος Σταματιάδης γεννήθηκε το 1838 στην Σάμο.Σπουδάζει στην Αθήνα και στην Πίζακαι ασκεί το επάγγελμα του γιατρού στην Κωνσταντινούπολη. Εκεί έλαβε διευθυντικές θέσεις σε υγειονομικές υπηρεσίες της Οθωμανικής Αυτοκρατορίας. Πέθανε το 1891.

Συγγραφικό έργο

Στα 1863 τυπώνονται πέντε δικά του έργα: Κύων και γαλή (μονόπρακτη κωμωδία που παίχτηκε το 1863), Χίος δούλη (πεντάπαρκτο δράμα που πρωτπαίχτηκε το 1863 στην Κωνσταντινούπολη και άλλες 23 φορές ως το τέλος του 19ου αιώνα. Επίσης εκδόθηκε στην Κωνσταντινούπολη δύο φορές στα 1871 και 1877),Η θεία δίκη ή Ο συμβολαιογράφος Τάπας έργο βασισμένο στο διήγημα του Ραγκαβή (1850)). Άλλο έργο του είναι το Σαμία ορφανή ή Ο θρίαμβος της αρετής. Μετέφρασε το έργο των Ντυκάνζ και Ντινώ Τριακονταετής ζωή ενός χαρτοπαίκτου.
Mercedes-Benz R129

Αμάξωμα

Αν και είχε δημιουργηθεί τότε (λόγω της έντονης αισθητικής ομοιότητας στο μπροστινό μέρος) μια εσφαλμένη εντύπωση στην κοινή γνώμη ότι βασίστηκε στην τότε επερχόμενη ναυαρχίδα της Mercedes-Benz, δηλαδή το Mercedes-Benz W140 S-Class που παρουσιάστηκε το 1991, στην πραγματικότητα το R129 βασίστηκε σε μια κοντύτερη εκδοχή του μεσαίου Mercedes-Benz W124 Ε-Class.

Ενεργητική και παθητική ασφάλεια

Το μοντέλο παρουσιάστηκε στο Σαλόνι Αυτοκινήτου της Γενεύης τον Μάρτιο του 1989 και μπήκε στην παραγωγή τον ίδιο μήνα. Από την πρώτη στιγμή, το R129 καμπριολέ έφερε το πρώτο παγκοσμίως σύστημα εκτίναξης προσκεφάλων καθισμάτων προς τα πάνω σε τυχόν ανατροπή, ώστε οι επιβάτες να μην συνθλιβούν. Επίσης, όλα τα R129 έφεραν στάνταρ Σύστημα Αντιμπλοκαρίσματος Τροχών (Anti-lock Braking System / ABS) και Σύστημα Ελέγχου Πρόσφυσης (traction control system). Ταυτόχρονα, ο αερόσακος οδηγού ήταν στάνταρ διεθνώς, ενώ στις ΗΠΑ είχε και στάνταρ αερόσακο συνοδηγού - στα άλλα κράτη, τα πρώτα χρόνια ήταν έξτρα ή και μη διαθέσιμος, αναλόγως με τη χώρα.
Κατά την ελαφρά ανανέωση του μοντέλου, τον Σεπτέμβριο του 1995, προστέθηκαν στάνταρ πλευρικοί αερόσακοι και τρίτο πίσω φως φρένων (στις ΗΠΑ ήταν εξ αρχής στάνταρ καθώς είχε επιβληθεί από την αμερικανική νομοθεσία σε όλα τα αυτοκίνητα από τη σεζόν του 1986). Επίσης, τότε εμφανίστηκαν και προβολείς με φώτα Xenon, ως στάνταρ στην SL600 και έξτρα στις άλλες εκδόσεις, καθώς και Σύστημα Ελέγχου Ευστάθειας (ESP), το οποίο ήταν στάνταρ στην SL600 και προαιρετικό στην SL500, ενώ από τον Δεκέμβριο του 1996 προσφέρθηκε ως έξτρα και στις 6-κύλινδρες εκδόσεις.
Στις 25 Νοεμβρίου 1996, η Mercedes-Benz παρουσίασε μία ακόμα πατέντα, το Σύστημα Υποβοήθησης Φρεναρίσματος (Brake Assist). Το σύστημα αυτό άρχισε να προσφέρεται τον Δεκέμβριο του 1996 στην Mercedes-Benz SL-Class, καθώς και την ναυαρχίδα της, το Mercedes-Benz W140 (S-Class). Μάλιστα το 1998 η Mercedes-Benz έγινε η πρώτη αυτοκινητοβιομηχανία που έκανε το σύστημα Brake Assist στάνταρ σε όλα τα μοντέλα της, ενώ σύντομα ακολούθησαν και αρκετές άλλες (μεταξύ των οποίων η Volvo και η BMW).